Námestovské jarmoky v roku 2015.

Námestovský jarný jarmok sa bude konať dňa 24.04.2015.

Šimono - Júdsky jarmok sa bude konať dňa 23.10.2015.

Jarmoky sa budú konať v čase od 08.00-17.00 Hod. Trhové miesta budú očíslované. Stavať predajné stánky je povolené v deň konania jarmoku v čase od 06.00 Hod. Elektrickú energiu nezabezpečujeme.

**Informácie pre záujemcov o predaj na jarmokoch v Námestove.**

1. Od 1.marca 2015 môžete počas prac.dní ,v čase od 08 do 15 Hod. telefonicky na čísle **0911 791 701** kontaktovať organizátorov Námestovského jarného jarmoku / v prípade záujmu o predaj na Šimono-Júdskom jarmoku od 01.septembra / o  informáciu či sú trhové miesta o ktoré máte záujem ešte voľné a nezadané.
2. V prípade záujmu o konkrétne  predajné miesto Vám bude po predložení nižšie uvedených dokladov ,a rezervácii predajného miesta vydané povolenie na predaj.

**U P O Z O R N E N I E**

     Od 1.1.2014 nadobudla účinnosť novela zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, podľa ktorej je predávajúci povinný k žiadosti doložiť nasledovné doklady:

**1.** živnostenský list alebo výpis z obchodného registra alebo Osvedčenie o zápise do evidencie SHR podľa        formy podnikania,  
**2.** doklad potvrdzujúci vlastníctvo alebo prenájom pôdy – pri predaji  poľnohospodárskych prebytkov,  
**3.** Čestné vyhlásenie, že všetky predávané výrobky pochádzajú z vlastnej pestovateľskej alebo chovateľskej činnosti alebo ide o lesné plodiny - pri predaji  poľnohospodárskych prebytkov,  
**4.** fotokópiu strany ZÁZNAMY DAŇOVÉHO ÚRADU z knihy elektronickej registračnej pokladnice o pridelení jej daňového kódu, alebo Čestné vyhlásenie, že predajca nie je povinný používať ERP (zákon č. 289/2008 Z. z. o používaní ERP),  
**5.** rozhodnutie RÚVZ pri predaji potravinárskych výrobkov,

 V prípade, že predávajúci bude počas predaja používať viac elektronických pokladníc, je potrebné doložiť fotokópiu z  každej knihy elektronickej registračnej pokladnice.

**Ak predávajúci  požadované dokumenty nepredloží, obec povolenie na predaj nevydá!**

        Predávajúci je povinný mať so sebou doklad oprávňujúci k podnikaniu, preukaz totožnosti a ak to vyžaduje charakter predávaného sortimentu (potravinársky sortiment), predávajúci musí mať posudok príslušného orgánu na ochranu zdravia z miesta bydliska, zdravotný preukaz a doklad o odbornej spôsobilosti pracovníkov.

V prípade, že predajca má záujem zúčastniť sa uvedených akcií, je k vydaniu povolenia potrebné predložiť požadované dokumenty v termíne: **Námestovský jarný** **jarmok** **najneskôr do 17.04.2015**  **a na Šimono- Júdský jarmok do 16.10.2015**. **Termín zaslania prihlášok je záväzný, prihlášky po termíne nebudú akceptované!**

**Adresa na zasielanie prihlášok**: MsÚ Námestovo, organizovanie jarmokov, Ul. Cyrila a Metóda 329/6,029 01 Námestovo